b'\n_START_ARTICLE_\nSelenov dioksid\n_START_SECTION_\nNahajali\xc5\xa1\xc4\x8da\n_START_PARAGRAPH_\nNaravni selenov dioksid (dovnejit) je zelo redek mineral, ki so ga na\xc5\xa1li samo na zelo redkih gore\xc4\x8dih odlagali\xc5\xa1\xc4\x8dih premoga.\n_START_SECTION_\nBarvanje stekla\n_START_PARAGRAPH_\nSelenov dioksid rde\xc4\x8da obarva steklo. V zelo majhnih koli\xc4\x8dinah se dodaja za razbarvanje modre barve, ki jo povzro\xc4\x8dajo kobaltove ne\xc4\x8disto\xc4\x8de, in steklo postane na videz brezbarvno. Pri ve\xc4\x8djih odmerkih postane steklo temno rubinasto rde\xc4\x8de._NEWLINE_SeO\xe2\x82\x82 je tudi aktivna komponenta raztopin za hladno bruniranje jekla in toner v fotografskih razvijalcih.\n_START_SECTION_\nVarnost\n_START_PARAGRAPH_\nSelen je esencialni element. Zau\xc5\xbeitje ve\xc4\x8d kot 5 mg/dan kljub temu povzro\xc4\x8di nespecifi\xc4\x8dne simptome.'